《仁仲学正见予竹冠蓬鬓形状偻伛无异八十》
明代·唐桂芳

春来多病患疮痏，跬步须论千万里。踯躅蹒跚形也偻，如遇躄者妇启齿。

竹冠野服发垂耳，手执枯藤坐复起。奈何冷眼程夫子，诮予九九年差是。

君不见太公偶然钓渭水，曰载后车命之矣。霜摧雪虐百草死，桧柏参天翠如洗。

代间胡公百不理，邻家得酒且欢喜。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。